ЗАПИСНИК

Са XIV седнице Изборне комисије општине Сокобања одржане дана 23.11.2023. године у сали СО Сокобања са почетком у 13,30 часова.

Седници присуствују: председница Александра Марковић, заменик председника Никола Николић и чланови: Душан Милетић, Александар Мијајловић, Зоран Шујица, Анђелковић Срђан , Ђокић Саша, Никола Милић, заменици чланова Стефан Вукић, Миловановић Радомир, Марија Милановић, Тања Алковић.

Седници не присуствују заменици чланова сталног састава: Александар Младеновић, Богданић Драган.

Седнци присуствују чланови проширеног састава и то: чланови Исидор Крстић и Славица Миловановић и заменик чланова Бојан Васић.

Седници не присуствује заменик члана проширеног састава Крстивоје Милановић.

Седници присуствује Бојана Ћирић, секретар и Милена Раденковић-Гаћеша, заменик секретара комисије, које воде записник

Седницу је отворила и њеним радом руководила председница комисије Александра Марковић, која је утврдила да постоји кворум за пуноважан рад и одлучивање.

Председник комисије обавестио је присутне да је најављена предаја изборне листе ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ.

У просторију велике сали СО Сокобања приступио је Славољуб Ћирковић са сарадницима који је донео изборну листу са документцијом и након упозорења председника Комисије сарадници су напустили седницу осим Славољуба Ћриковића као овлашћеног представника по Споразуму о образовању ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ.

Након напред наведеног Комисија је наставила са радом.

1. Председник Комисије је од овлашћеног представника ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, Славољуб Ћирковића у 13:40 часова, преузео изборну листу и сву пратећу документацију. Изборна листа ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ у два примерка је оверена печатом и штамбиљем Изборне комисије и заведена у скраћени деловодник. Један примерак је уручен овлашћеном представнику, а један примерак je задржан од стране комисије. Констатовано је да је предата следећа документација:
2. Споразум о образовању групе грађана за учешће на изборима за одборника Скупштине општине Сокобања на изборима расписаним за 17. децембар 2023. године у једном примерку у оригиналу УОП- II: 2666-2023 од 17.11.2023. године.
3. Примерак сагласности Милорада Гавриловића УОП- I: 1633-2023 од 17.11.2023. године у оригиналу.
4. ЦД на коме се, према речима подносиоца налазе Образац ЛИОСБ-1/23 и списак бирача Образац ЛИОСБ-4/23 у једном примерку
5. Образац Изборна листа кандидата за одборнике Скупштине општине Сокобања (Образац ЛИОСБ-1/23) у писменој форми
6. Писмене сагласности сваког кандидата одборника да прихвата да буде кандидат за одборника, на Обрасцу ЛИОСБ-2/23 у 25 примерака;
7. Исправе о очитаној личној карти са микроконтролером (чипом), односно фотокопија личне карте без микроконтролера, за сваког кандидата за одборника у 25 примерака, уз напомену подносиоца да једна лична карта није очитана, већ урађена фотокопија због немогућности очитавања исте, тј. услед техничких разлога;
8. 228 оверених изјава бирача да подржавају изборну листу, на Обрасцу ЛИОСБ-3/23, по речима овлашћеног подносиоца;
9. Списак бирача који су потписали поднете изјаве да подржавају изборну листу, на Обрасцу ЛИОСБ -4/23, у једном примерку у штаманом облику;

Након тога овлашћени представник је напустио седницу у 13:49 сати, а Комисија је наставила са радом.

Пре утврђивања дневног реда приступило се усвајању записника са претходне седнице.

Председница комисије је ставила је на разматрање записник са XII и XIII седнице Изборне комисије општине Сокобања пошто није било примедби на записник исти је стављен на гласање и једногласно је усвојен са девет (9) „ЗА“.

Председник комисије предложила је, а комисија једногласно усвојила следећи

 ДНЕВНИ РЕД

1. Разматрање примљене изборне листе ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ подносиоца изборне листе ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ;

2. Одлучивање по изборној листи ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, подносиоца изборне листе ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ.

Након што је дневни ред једногласно усвојен члан сталног састава изборне комисије Зоран Шујица обавестио је присутне да је заменик члана сталног састава изборне комисије Александар Младеновић преминуо.

Након напред наведеног комисија је приступила прегледу и провери достављеног изборног материјала.

Најпре је извршен увид у споразум о образовању групе грађана и том приликом је уочено да је исти оверен од стране јавног бележника дана 17.11.2023. године, да не садржи све елементе у складу са одредбом члана 65. став 2, тачка 5 Закона о избору народних посланика, односно да не садржи број телефона, адресу за пријем електронске поште за лице овлашћено за подношење изборне листе, као и да не садржи све елементе у складу са одредбом члана 65. став 2. тачка 6 Закона о избору народних посланика.

Увидом у достављану сагласност Милорада Гавриловића утврђено је у истој нису прецизно наведени сви елементи у складу са којим би иста била сачињене сагласно одредби члана 42 став 1. тачка 5. и 11.

Затим је извршена провера изборне листе и утврђено је да подносилац изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ, назив изборне листе ГРУПЕ ГРАЂАНА ПРЕОБРАЖЕЊЕ МИЛОРАД ГАВРИЛОВИЋ наведен у складу са закљученим споразумом, да је достављена на прописаном образцу, да садржи 25 кандидата за одборника и потписана је од стране овлашћеног лица, али је провером утврђено да иста није сачињена у складу са одредбом 41. Закона о локалним изборима, односно да није испоштовано да на изборној листи мора бити најмање 40% припадника мање заступљеног пола, тако да међу сваких пет кандидата по редоследу на листи (првих пет места, других пет места и тако до краја) морају бити три припадника једног и два припадника другог пола.

Заменик члана Изборне комисије у сталном саставу Тања Алковић је напустила седницу из личних разлога у 14:30.

Након тога Комисија је направила паузу од 14:39 до 14:52.

Након паузе Комисија је наставила са радом. Секретар Комисије Бојана Ћирић је напустила седницу у 14:55 часова док је заменик секретара Милена Раденковић-Гаћеша наставила да води записник.

У току седнице Славољуб Ћирковић је у 15:01 часова поново приступио седници Комисије и предао Изборној Комисије општине Сокобања захтев за повлачење изборне листе ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ који је заведен под бројем 013-2-46/23 у 15:13 часова и у истом је наведено да као овлашћено лице ГРУПА ГРАЂАНА ПРЕОБРАЖЕЊЕ МИЛОРАД ГАВРИЛОВИЋ повлачи изборну листу под истим називом са целокупном пратећом документацијом која је заведена под бројем 013-2-45/2023 дана 23.11.2023.године у 13:40 часова.

Како Изборна комисија општине Сокобања још увек није одлучила о поднетој изборној листи именованом је враћена целокупна предата документација, што је и овлашћено лице Славољуб Ћирковић потврдио својим потписом.

Имајући у виду напред наведено дневни ред није могао да буде исцрпљен у целости, па је Изборна комисија завршила са радом у 15:15 часова.

Завршено у 15:15 часова

ЗАПИСНИК ВОДИЛА ПРЕДСЕДНИК

Бојана Ћирић с.р.

Милена Раденковић-Гаћеша с.р. Александра Марковић с.р.